De-facto-Associatioun

Eng De-facto-Associatioun ass e Veräin, deen net rechtméisseg gegrënnt ass a keen Numm huet, deen e schütze kann. En huet och kee Verwaltungssëtz. Dat bedeit, datt seng juristesch Existenz net géint Drëttpersoune kann duerchgesat ginn. Eng De-facto-Associatioun kann och net an hirem Numm Kontrakter ofschléissen, Besëtz kafen, Verméige besëtzen, juristesch Schrëtt maachen oder Donen, Ierfschaften, Subventiounen, asw. kréien.

Wann d'De-facto-Associatioun awer Besëtz keeft, stellt dat en net-gedeelt Eegentum (propriété indivise) vun de Memberen duer. Sou bleift all Member de Proprietär vum Besëtz, deen en der Associatioun zur Verfügung stellt.

Eng De-facto-Associatioun iwwerhëlt keng Haftung. Et sinn déi eenzel Memberen, déi zivil- a strofrechtlech haftbar sinn, an dat perséinlecht Verméige vun de Memberen kann als Garantie géintiwwer Drëttpersoune betruecht ginn.

 Kuckt och 
 Association sans but lucratif
 Netregierungsorganisatioun
 Stëftung

 Literatur 
 Kayser, Pierre G. Guide pratique du bénévolat: les associations sans but lucratif. Luxembourg: Éd. Saint-Paul, 2003. Print. ISBN  2-87963-443-1

 Um Spaweck 

 Quell vum Artikel, wou net anescht uginn: Guide pratique du bénévolat, S. 19 (cf. Literatur)


Kategorie:Organisatiounen